Deddf yr Amgylchedd Rhan 1– Adran 6 – Y Ddyletswydd Bioamrywiaeth a Chydnerthedd Ecosystemau

Adroddiad Cyngor Cymuned Llangwyryfon, Aberystwyth, Ceredigion. 2022

Nifer Cynghorwyr – 8 Nifer etholwyr – 474

Praesept 2022/23 £3120

I gydymffurfio â dyletswydd Adran 6, mae Cyngor Cymuned Llangwyryfon yn gwneud y canlynol –

Cyfyngu torri’r borfa yn y rhan o’r hen fynwent sydd ganddo gyfrifoldeb drosti, i un waith y flwyddyn er mwyn rhoi cyfleoedd i flodau gwyllt a natur weddill yr amser. Nid yw’r Cyngor Cymuned yn gyfrifol am ochrau’r ffyrdd ac nid oes parc na maes chwarae dan eu gofal.

Lleihau llygredd gyda phosteri ac arwyddion yn tynnu sylw perchnogion cŵn at yr angen am godi baw eu cŵn.

Cyfrannu’n ariannol, trwy’r Clwb Garddio, mewn cyd-weithrediad â’r ysgol leol i greu a chynnal Gardd yr Ysgol. Derbyniwyd pecyn gan Lleoedd Lleol ar gyfer Natur ar gyfer denu peilliaid, i’w ychwanegu at yr ardd.